คณะศิลปกรรมศาสตร์ มหาวิทยาลัยธรรมศาสตร์

คณะศิลปกรรมศาสตร์ มหาวิทยาลัยธรรมศาสตร์ เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ โดยก่อตั้งขึ้นเมื่อ 26 พฤศจิกายน พ.ศ. 2544 โดยเป็นคณะลำดับที่ 16 ของมหาวิทยาลัยธรรมศาสตร์ มีหน้าที่ทำการเรียนการสอนด้านศิลปกรรมศาสตร์ อีกทั้งส่งเสริมการศึกษา การสร้างองค์ความรู้ และการให้บริการทางวิชาการด้านศิลปวัฒนธรรมแก่สังคม

 ประวัติ 
คณะศิลปกรรมศาสตร์ มหาวิทยาลัยธรรมศาสตร์ จัดตั้งเนืองด้วยตามพระราชบัญญัติมหาวิทยาลัยธรรมศาสตร์ พ.ศ. 2531 โดยเสนอขออนุมัติบรรจุโครงการจัดตั้งคณะศิลปกรรมศาสตร์ในแผนพัฒนาการศึกษา ระดับอุดมศึกษา ฉบับที่ 7 (พ.ศ. 2535–2539) ของทบวงมหาวิทยาลัย โดยยกฐานะสาขาวิชาการละคอน ในคณะศิลปศาสตร์ มหาวิทยาลัยธรรมศาสตร์ ขึ้นเป็นโครงการจัดตั้ง ซึ่งทบวงมหาวิทยาลัยเห็นชอบให้บรรจุโครงการจัดตั้งคณะศิลปกรรมศาสตร์เป็น โครงการใหม่ไว้ในแผนพัฒนาการศึกษาระดับอุดมศึกษา ฉบับที่ 7 (พ.ศ. 2535–2539) ต่อมามีการเสนอเพิ่มอีกสาขาวิชาคือสาขาวิชาศิลปะการออกแบบพัสตราภรณ์ โดยโอนความรับผิดชอบของทั้งสองหลักสูตรมาในโครงการจัดตั้งคณะศิลปกรรมศาสตร์ ต่อมาสภามหาวิทยาลัยธรรมศาสตร์ในคราวการประชุมครั้งที่ 12/2544 เมื่อวันที่ 26 พฤศจิกายน พ.ศ. 2544 ได้พิจารณาแล้วมีมติให้จัดตั้งคณะศิลปกรรมศาสตร์ขึ้นเป็นหน่วยงานภายใน ของมหาวิทยาลัยธรรมศาสตร์ที่มีการบริหารงานเป็นอิสระและมีประสิทธิภาพ ซึ่งตามระเบียบมหาวิทยาลัยธรรมศาสตร์ว่าด้วยการจัดตั้งและบริหารงานคณะ ศิลปกรรมศาสตร์ พ.ศ. 2544

 หลักสูตร 
ปัจจุบัน คณะศิลปกรรมศาสตร์ ได้ทำการสอนด้านศิลปกรรม ศิลปวัฒนธรรม โดยมีการทำการเรียนการสอนที่ศูนย์รังสิตและศูนย์ลำปางดังต่อไปนี้
 ปริญญาตรี   (จัดการเรียนการสอนที่ศูนย์รังสิต) ปริญญาตรี   (จัดการเรียนการสอนที่ศูนย์ลำปาง) ปริญญาโท ปริญญาเอกหลักสูตรศิลปกรรมศาสตรบัณฑิต (ศป.บ.)  
สาขาวิชาการละคอน
สาขาวิชาศิลปะการออกแบบพัสตราภรณ์หลักสูตรศิลปกรรมศาสตรบัณฑิต (ศป.บ) 

สาขาวิชาออกแบบหัตถอุตสาหกรรมหลักสูตรศิลปกรรมศาสตรมหาบัณฑิต สาขาวิชาศิลปะ การออกแบบ และเศรษฐกิจสร้างสรรค์หลักสูตรศิลปกรรมศาสตรดุษฎีบัณฑิต (ศป.ด) 

(อยู่ระหว่างการพัฒนาหลักสูตร)

 บุคคลสำคัญ/ศิษย์เก่าที่มีชื่อเสียง

 เผ่าทอง ทองเจือ (อดีตอาจารย์) อดีตคณบดีคณะศิลปกรรมศาสตร์ มหาวิทยาลัยธรรมศาสตร์
 สุจิรา อรุณพิพัฒน์ (ศิษย์เก่า) นางสาวไทย 2544
 จิรกิติยา บุญครองทรัพย์ (ศิษย์เก่า) นางสาวไทย 2546
 ณัฐชา สวัสดิ์รักเกียรติ (ศิษย์ปัจจุบัน) นักร้อง
 นลิน โฮเลอร์ (ซาร่า AF3) (ศิษย์เก่า) นักร้อง / นักแสดง
 สิริเนตร ทำประโยชน์ (ปอง AF4) (ศิษย์เก่า) นักร้อง
 บัวชมพู ฟอร์ด (ศิษย์เก่า) นักร้อง/นักแสดง
 กาญจ์คนึง เนตรศรีทอง (มีน AF7) (ศิษย์เก่า) นักร้อง
 ภีรนีย์ คงไทย (แมท) (ศิษย์เก่า) นักแสดง สังกัดสถานีวิทยุโทรทัศน์ไทยทีวีสีช่อง 3
 เขมรัชต์ สุนทรนนท์ (อ๋อง มะลิ) (ศิษย์เก่า) นักร้อง / ดีเจ / พิธีกร
 หนึ่งธิดา โสภณ (หนูนา) (ศิษย์เก่า​) นักร้อง/นักแสดง
 วริษฐา จตุรภุช (สต๊อป The Star 8) (ศิษย์ปัจจุบัน) นักร้อง
 อัญชสา มงคลสมัย (ใบเฟิร์น) นักแสดง
 ปภาดา กลิ่นสุมาลย์ (เนย) นักแสดงสังกัด ช่อง 7 ดรัมเมเยอร์มหาวิทยาลัยธรรมศาสตร์ ประจำงานฟุตบอลประเพณีจุฬาฯ-ธรรมศาสตร์ ครั้งที่ 70 และ Thai Supermodel 2015
 รินรดา แก้วบัวสาย (พาย) นักแสดง สังกัดสถานีวิทยุโทรทัศน์ไทยทีวีสีช่อง 3
 พรสรวง รวยรื่น (เซียงเซียง) นักแสดงสังกัด เดอะ วัน เอ็นเตอร์ไพรส์
 ชรินพร เงินเจริญ (ปิ่น) นักแสดงสังกัด ช่อง 7HD

 อ้างอิง

มหาวิทยาลัยธรรมศาสตร์
หมวดหมู่:หน่วยงานในมหาวิทยาลัยธรรมศาสตร์
หมวดหมู่:คณะศิลปกรรมศาสตร์ในประเทศไทย